वजन की अधिकता को आपके बदन के आकार और आपके चलने-फिरने की सुविधा की नजर से देखा जाना चाहिए। यहाँ तक कि कुछ किलो ज्यादा वजन होने से भी आपका शारीरिक आकार बेडौल हो जाता है। और आप भारी, सुस्त और हाँफता महसूस करने लगते हैं। इस प्रकार मोटापा मापने के लिए आपको वजन मापने की बजाय अपने शारीरिक आकार और अपनी फुर्ती को देखना चाहिए। थोड़ा सा भी वजन अधिक होने से फुर्ती में कमी आती है, इसलिए व्यक्ति दोषपूर्ण चक्र में फँस जाता है और अधिक वजन के कारण पैदा होनेवाली सुस्ती के कारण वजन और अधिक बढ़ता चला जाता है। इस चक्र से बाहर निकलने के लिए सक्रिय रहने की मजबूत संकल्प शक्ति की जरूरत होती है।